Kom ons bid saam – 4 Oktober 2020 | NG Kloofendal
Kom ons bid saam – 4 Oktober 2020
Gelaai op 5 Oktober 2020 Posted By: Hein HildebrandKategoriee: NG Kloofendal
Kom ons bid in die volgende paar weke intensief vir kinders – ons eie kinders & kleinkinders, dié in ons familie, vriendekring en in ons gemeente, en ook vir kinders regoor die land en die wêreld.
Bid dat daar in die fisiese, emosionele, geestelike en materiële behoeftes van kinders voorsien sal word.
Bid vir goeie, bekostigbare onderwys en opvoeding vir alle kinders.
Bid vir goeie rolmodelle vir kinders.
Bid vir die veiligheid van kinders, veral in die lig van die baie ontvoerings, mensehandel en dwelmsindikate wat seëvier en jongmense teiken.
Bid vir goeie, Christelike maats (en lewensmaats) vir spesifieke kinders wat jy ken.
Bid vir alle kinders wat aan die een of ander vorm van mishandeling onderwerp is, en ook vir kinders en grootmense wat in die verlede mishandel is, vir fisiese, emosionele en geestelike herstel.
Bid vir kinders wêreldwyd om ons Here Jesus te leer ken en dien, en om in 'n lewende verhouding met Hom te wees; ook dat hulle God as liefdevolle Vader sal ken, en hulle sal laat lei en rig deur die Heilige Gees.
In daardie uur het die dissipels na Jesus gekom en gesê: "Wie is tog die grootste in die koninkryk van die hemele?"
Toe roep Jesus 'n kindjie na Hom en laat hom in hulle midde staan
en Hy sê: "Voorwaar Ek sê vir julle, as julle nie verander en soos die kindertjies word nie, sal julle nooit in die koninkryk van die hemele ingaan nie!
maar elkeen wat een van hierdie kleintjies wat in My glo, laat struikel, dit is vir hom beter dat 'n meulsteen aan sy nek gehang word en hy wegsink in die diepte van die see."
Tannie Cillie Verster het 'n staalpen in haar heup gekry en sterk tans in die hospitaal aan. Bid asseblief dat sy gou beter en meer beweeglik sal voel, en na die rehabilitasiesentrum toe kan gaan om verder aan te sterk.
Bessie Lüther moes ongelukkig weer teruggaan hospitaal toe – die infeksie in haar long is steeds baie hoog, en sy het ook baie vog op haar long. Bid asseblief dat die infeksie baie gou sal verbeter met die sterk medikasie waarop sy tans is, dat die vog vinnig sal dreineer en dat Bessie gou beter en sterker sal voel. Bid ook asseblief vir Izak vir leiding, moed en krag in hierdie tyd.
André van Platen; Adéle van der Schyff Anna Herselman; Marie Commerford; Adeline van Niekerk; Bertha van der Walt; Frans Bester; 'n 10-jarige seun van ons Gemeente sukkel met gedragsprobleme as gevolg van medikasie vir outisme
Peter & Anette (vriende van Jeannette en Gert Rautenbach) is steeds vasgekeer in Portugal weens die Corona-pandemie, maar dit gaan darem al beter met Peter se gesondheid;
Emile Jordaan ('n vriend van Jeannette en Gert Rautenbach) moes 'n operasie ondergaan om 'n hartklep te vervang;
Adri de Beer (oud-lidmaat) het weer begin met chemoterapie. Die eerste sessie van die nuwe behandeling het haar baie sleg geaffekteer, en sy is tans in die hospitaal.